ᱥᱩᱨᱡᱤᱛ ᱥᱤᱝ ᱵᱚᱨᱱᱟᱞᱟ

ᱥᱩᱨᱡᱤᱛ ᱥᱤᱝ ᱵᱚᱨᱱᱟᱞᱟ (᱒᱑ ᱚᱠᱴᱚᱵᱚᱨ ᱑᱙᱒᱕ - ᱑᱔ ᱡᱟᱱᱩᱣᱟᱨᱤ ᱑᱐᱑᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱘᱕ ᱠᱷᱚᱱ ᱑᱙᱘᱗ ᱫᱷᱟᱹᱵᱤᱡ ᱯᱟᱧᱡᱟᱵᱽ ᱯᱚᱱᱚᱛ ᱨᱤᱱᱤᱡ ᱑᱑-ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱤᱱᱟᱹ ᱛᱟᱭᱚᱢ, ᱩᱱᱤ ᱫᱚ ᱛᱟᱢᱤᱞᱱᱟᱰᱩ, ᱩᱛᱚᱨᱟᱠᱷᱚᱸᱰ, ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ, ᱟᱱᱰᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯ ᱨᱤᱱᱤᱡ ᱫᱚ ᱞᱮᱯᱷᱴᱤᱱᱮᱴ ᱯᱚᱱᱚᱛ ᱜᱚᱢᱠᱮ ᱟᱨ ᱟᱹᱰᱤᱜᱟᱱ ᱵᱤᱵᱷᱟᱜᱽ ᱥᱟᱸᱵᱽᱲᱟᱣ ᱟᱠᱟᱫᱤᱡ ᱛᱟᱞᱢᱟ ᱢᱚᱱᱛᱨᱤ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾

ᱜᱤᱫᱽᱨᱟᱹ ᱡᱤᱭᱚᱱ

ᱵᱚᱨᱱᱟᱞᱟ ᱟᱜ ᱡᱟᱱᱟᱢ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱚᱴᱮᱞᱤ ᱛᱚᱦᱥᱤᱞ ᱨᱮᱱᱟᱜ ᱵᱮᱜᱽᱯᱩᱨ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱢᱤᱫ ᱪᱚᱲᱟᱣᱜ ᱚᱲᱟᱜ ᱨᱮ ᱡᱟᱱᱟᱢ ᱟᱠᱟᱱ (ᱟᱡ ᱵᱟᱵᱟ ᱫᱚ ᱢᱟᱡᱤᱥᱴᱨᱮᱴ ᱮ ᱛᱟᱦᱮᱸ ᱠᱟᱱᱟ), ᱵᱚᱨᱱᱟᱞᱟ ᱫᱚ ᱑᱙᱔᱕ ᱨᱮ ᱞᱚᱠᱷᱱᱚᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱱᱩᱱ ᱨᱮ ᱰᱤᱜᱽᱨᱤᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱞᱚᱠᱷᱱᱚᱣ ᱨᱮ, ᱩᱱᱤ ᱫᱚ ᱑᱙᱔᱒ ᱨᱮ ᱵᱷᱟᱨᱚᱛ ᱵᱟᱹᱜᱤ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱛᱤᱱᱟᱹᱝ ᱥᱮᱨᱢᱟ ᱫᱷᱟᱹᱵᱤᱡ ᱫᱚ ᱞᱳ ᱞᱟᱹᱜᱤᱫ ᱮ ᱠᱟᱹᱢᱤ ᱠᱮᱫ-ᱟ ᱟᱨ ᱑᱙᱖᱐ ᱨᱮᱱᱟᱜ ᱢᱩᱪᱟᱹᱫ ᱨᱮᱫᱚ ᱚᱠᱟᱞᱤ ᱫᱚᱞ ᱨᱮᱱᱟᱜ ᱨᱮᱸᱠ ᱦᱚᱛᱮᱛᱮ ᱨᱟᱡᱽᱟᱹᱨᱤ ᱨᱮ ᱞᱮᱛᱟᱲ ᱠᱟᱹᱢᱤᱭᱟᱹ ᱞᱮᱠᱟᱛᱮᱭ ᱟᱬᱜᱚ ᱮᱱᱟ ᱾ ᱚᱱᱠᱟ ᱫᱚ ᱩᱱᱤ ᱯᱩᱭᱞᱩ ᱫᱷᱟᱣ ᱑᱙᱕᱒ ᱨᱮ ᱵᱟᱪᱷᱱᱟᱣ ᱞᱟᱹᱜᱤᱫ ᱮ ᱞᱟᱹᱰᱷᱟᱹᱭ ᱮᱱᱟ, ᱤᱠᱷᱟᱹᱱ ᱥᱩᱢᱩᱝ ᱔ ᱵᱷᱳᱴ ᱛᱮᱭ ᱦᱟᱨᱟᱣ ᱮᱱᱟ ᱾

ᱟᱯᱚᱱ ᱡᱤᱭᱚᱱ
ᱥᱩᱨᱚᱡᱤᱛ ᱥᱤᱝ ᱵᱚᱨᱱᱟᱞᱟ ᱟᱜ ᱵᱟᱯᱞᱟ ᱫᱚ ᱥᱩᱨᱡᱤᱛ ᱠᱚᱣᱨ ᱵᱚᱞᱱᱟᱞᱟ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱢᱤᱫ ᱪᱩᱦᱩᱞ ᱨᱟᱡᱽᱟᱹᱨᱤ ᱠᱟᱹᱢᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱚᱜᱚᱥᱴ ᱒᱐᱐᱙ ᱨᱮ, ᱥᱩᱨᱡᱤᱛ ᱠᱚᱣᱨ ᱫᱚ ᱥᱤᱨᱳᱢᱚᱬᱤ ᱚᱠᱟᱞᱤ ᱫᱚᱞ (ᱞᱚᱸᱜᱚᱣᱟᱞ) ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾   ᱱᱩᱠᱤᱱ ᱛᱤᱨᱤ ᱡᱩᱨᱤ ᱨᱤᱱ ᱫᱚ ᱯᱮᱭᱟ ᱦᱚᱯᱚᱱ ᱟᱨ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱡᱚᱥᱡᱤᱛ ᱵᱚᱨᱱᱟᱞᱟ ᱫᱚ ᱞᱮᱛᱟᱲ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱨᱟᱡᱽᱟᱹᱨᱤ ᱨᱮᱫᱚ ᱵᱟᱝ ᱥᱮᱞᱮᱫ ᱠᱟᱛᱮ ᱢᱤᱫ ᱠᱟᱨᱵᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱨᱤᱱ ᱫᱚᱥᱟᱨ ᱦᱚᱯᱚᱱ ᱜᱚᱜᱚᱱᱡᱤᱛ ᱫᱚ ᱢᱤᱫ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱨᱤᱱ ᱡᱚᱛᱚ ᱠᱷᱚᱱ ᱦᱩᱰᱤᱧ ᱦᱚᱯᱚᱱ ᱱᱤᱞᱤᱱᱫᱚᱨ ᱟᱜ ᱫᱚ ᱑᱙᱙᱖ ᱨᱮ ᱢᱤᱫ ᱦᱚᱨ ᱵᱮᱜᱷᱚᱴᱚᱱ ᱟᱨ ᱦᱚᱯᱚᱱ ᱮᱨᱟ ᱚᱢᱨᱩᱛ ᱟᱜ ᱫᱚ ᱒᱐᱑᱒ ᱨᱮ ᱠᱮᱱᱥᱚᱨ ᱛᱮᱭ ᱜᱚᱡ ᱞᱮᱱ ᱛᱟᱦᱮᱸᱫ ᱾  ᱩᱱᱠᱤᱱ ᱨᱤᱱ ᱤᱨᱟᱹᱞ ᱦᱚᱲ ᱜᱚᱲᱚᱢ ᱠᱩᱲᱤ ᱠᱚᱲᱟ ᱢᱮᱱᱟᱜ ᱠᱚᱣᱟ ᱡᱟᱦᱟᱸᱭ ᱠᱚᱣᱟᱜ ᱵᱚᱭᱚᱥ ᱫᱚ ᱓᱗ ᱥᱟᱞ ᱠᱷᱚᱱ ᱑᱗ ᱥᱟᱞ ᱛᱟᱞᱟ ᱨᱮ ᱢᱮᱱᱟᱜ ᱛᱟᱠᱚᱣᱟ ᱾

ᱜᱩᱨ

ᱵᱚᱨᱱᱟᱞᱟ ᱫᱚ ᱟᱹᱰᱤ ᱫᱤᱱ ᱵᱮᱢᱟᱨ ᱨᱮᱭ ᱯᱟᱲᱟᱣᱮᱱ ᱛᱟᱭᱚᱢ ᱑᱔ ᱡᱟᱱᱩᱣᱟᱨᱤ ᱒᱐᱑᱗ ᱨᱮᱫᱚ ᱪᱚᱱᱰᱤᱜᱚᱲ ᱨᱮᱱᱟᱜ ᱯᱤᱡᱤᱟᱭᱤᱮᱢᱤᱟᱨ ᱦᱟᱥᱯᱟᱛᱟᱞ ᱨᱮ ᱙᱑ ᱵᱚᱨᱥᱚ ᱵᱚᱭᱚᱥ ᱨᱮ ᱡᱤᱣᱤᱵᱟᱹᱛᱤ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱞᱮᱱ ᱛᱟᱭᱟ ᱾ ᱩᱱᱤ ᱫᱚ ᱑᱒ ᱡᱟᱱᱩᱣᱟᱨᱤ ᱦᱤᱞᱚᱜ ᱦᱟᱥᱯᱟᱛᱟᱞ ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Biography on the Government of Tamil Nadu website
   From Politics to Painting
  CV of Barnala 
 Prime Minister, Chief Minister and other Minister great Mr. Barnala  On his 86 bday